【世界觀】動物心理學幫飆少校
2024年04月12日 19:30
東網電視
更多新聞短片
「飆少校」夠晒氣量。(圖片:Getty Images)
今屆悉尼盃有3匹曾經嘅經典賽王者在陣,分別係前維省打吡盟主「敏捷驥」、前葉森打吡冠軍「蛇紋石」同舊年澳洲打吡得主「飆少校」。「敏捷驥」打吡之後10戰全部輸晒,後兩駒亦唔好得幾多,「蛇紋石」由活侯夫人同布特接手之後幾經辛苦先響舊年4月贏場普通讓賽,近兩場似乎上番力響2000米連捷。
上仗重拾角逐興趣
廐侶「飆少校」之後就無再贏過,為咗令呢匹馬東山再起,布特出到動物心理學,特登響操練度花心思,安排匹馬試咗幾課2400米障礙賽閘。「飆少校」對呢招好受落,上仗有番角逐興趣,表現漸入佳境。
布特話「飆少校」雖然未試過跑2600米以上,但係平日訓練有素,就算初跑3200米都應該無難度,有力一爭。